Oe la la, Luludeur Fanie Viljoen Vergeet van wiskunde en skoolwerk! Lulu wil ‘n modeontwerper word. Nes haar pa en ma. Niks maak haar gelukkiger as om fantastiese ontwerpe in haar tekenboek te skets nie. Eendag gaan haar klere nog op die loopplanke van Parys en Milaan pryk – wag maar! Maar die tweeling Alex en Alet voel vere vir Lulu se ontwerpe en haar toekomsdrome. Hulle spot met haar en laat haar gedurig in die moeilikheid beland. Asof dit nie genoeg nie, gryp ‘n wegholbrak een middag ná skool Lulu se kosbare sketsboek en hardloop daarmee weg. Maar dit is net die begin van ‘n holderstebolder-avontuur met ‘n hondetrourok, ‘n beroemde aktrise en meters en meters van die allermooiste materiaal! Uitgewer: LAPA uitgewers Prys: R90-00* Prys onderhewig aan verandering